JAS ประชุมผู้ถือหุ้น ย้ำไม่มีแผนเพิ่มทุน-ขาย 3BB เสร็จมิ.ย.นี้
JAS ประชุมผู้ถือหุ้นวันนี้ สร้างความเชื่อมั่นแก่ผู้ถือหุ้นและนักลงทุน ย้ำไม่มีแผนเพิ่มทุน ส่วนธุรกรรมจำหน่ายเงินลงทุน 3BB ให้ AWN คาดแล้วเสร็จมิ.ย.นี้
JAS ประชุมผู้ถือหุ้นวันนี้ สร้างความเชื่อมั่นแก่ผู้ถือหุ้นและนักลงทุน ย้ำไม่มีแผนเพิ่มทุน ส่วนธุรกรรมจำหน่ายเงินลงทุน 3BB ให้ AWN คาดแล้วเสร็จมิ.ย.นี้
15 พ.ค. 2566

นายสุพจน์ สัญญพิสิทธิ์กุล ประธานเจ้าหน้าที่บริหาร (รักษาการ) บริษัท จัสมิน อินเตอร์เนชั่นแนล จำกัด (มหาชน) หรือ JAS พร้อมด้วย นางสาวสรัญญา อมรรัตนสุชาติ ประธานเจ้าหน้าที่การเงิน และเลขานุการ JAS ได้จัดการประชุมในเช้าวันนี้ (15 พ.ค.66) ณ อาคารจัสมินอินเตอร์เนชั่นแนล ถนนแจ้งวัฒนะ เพื่อร่วมกันให้ข้อมูลและชี้แจงเพิ่มเติมในผลการดำเนินงานของบริษัทฯ ผ่านสื่ออิเล็กทรอนิกส์ (E-Meeting) เพื่อสร้างความมั่นใจให้กับนักลงทุนและผู้ถือหุ้น หลังประกาศผลการดำเนินงาน ไตรมาส 1 แล้วว่า บริษัทฯ ไม่มีแผนการเพิ่มทุนอย่างแน่นอน
โดยธุรกรรมการจำหน่ายเงินลงทุนในบริษัท 3BB ให้แก่ AWN คาดว่าจะแล้วเสร็จภายในเดือนมิถุนายนนี้ ซึ่งส่งผลให้ปลดเครื่องหมาย “C” ได้ภายในเดือนกรกฎาคมหรืออย่างช้าภายในไตรมาส 3 ปี 66